নায়িকার সঙ্গে প্রেম গোবিন্দার, ডিভোর্সের পথে ‘হিরো নম্বর ওয়ান’?

কলকাতা: দীর্ঘ ৩৭ বছরের গোবিন্দা-সুনীতার (Govinda-Sunita) দাম্পত্য জীবনে ইতি পরতে চলছে। বলিপাড়ায় কানপাতলে এমনই গুঞ্জন শোনা যাচ্ছে। হিরো নম্বর ওয়ান নাকি মারাঠি অভিনেত্রীর প্রেমে হাবুডুবু খাচ্ছেন। সত্যিই কি বিচ্ছেদের পথে হাঁটতে চলছেন বলিউডের এই পাওয়ার কাপল?

বলিউডে ‘সুখী দম্পতি’ হিসাবে পরিচিত ছিলেন গোবিন্দা ও তাঁর স্ত্রী সুনীতা আহুজা (Govinda-Sunita Divorce)। ১৯৮৭ সালের ১১ মার্চ বিবাহ বন্ধনে আবদ্ধ হয়েছিলেন গোবিন্দা ও সুনীতা আহুজা। তবে তাঁদের দীর্ঘ ৩৭ বছরের দাম্পত্য জীবনে ইতি পড়তে চলেছে। যদিও বিবাহ বিচ্ছদের প্রসঙ্গে এখনও পর্যন্ত কোনও মন্তব্য করেননি গোবিন্দা-সুনীতা। বলি পাড়ায় কান পাতলে শোনা যাচ্ছে, পরকীয়ায় জড়িয়েছেন গোবিন্দা। প্রায় অর্ধেক বয়সি এক মারাঠি অভিনেত্রীর সঙ্গে সম্পর্কে জড়িয়েছেন অভিনেতা। ৬১ বছর বয়সী গোবিন্দা প্রেমের সম্পর্কে জড়িয়ে পড়েছে। আর তা জানতে পেরেই নাকি বিয়ে ভাঙতে চাইছেন স্ত্রী সুনীতা। সম্প্রতি শোনা যাচ্ছে, একসঙ্গে থাকেন না গোবিন্দা-সুনীতা।

আরও পড়ুন: কুম্ভ থেকে প্রীতি বললেন ‘অপ্রীতিকর’ অভিযোগ, কেন?

এক সাক্ষাৎকারে সুনীতা জানিয়েছেন, দুই সন্তানকে নিয়ে একটি ফ্ল্যাটে থাকেন তিনি। অন্যদিকে নিজের বাংলোয় একা থাকেন গোবিন্দা। হাতে কাজ না থাকা স্বামীকে নিয়ে ভয়ে থাকেন তিনি। গোবিন্দার ভাইঝি আরতি সিং জানিয়েছেন, “সত্যি কথা বলতে, আমি এখন মুম্বইয়ে নেই। তাই আমি এখনও এই বিষয়ে কারও সঙ্গে কথা বলিনি। এটা শুধুই গুজব। ওঁদের বন্ধন খুবই দৃঢ়। ওঁরা এত বছর ধরে নিজেদের মধ্যে একটি দৃঢ় এবং প্রেমময় সম্পর্ক তৈরি করেছে, তাই ওঁদের মধ্যে বিবাহবিচ্ছেদ হতে পারে না।

অন্য খবর দেখুন